Folketing
2011-01-25

Jo, det forestiller regeringen sig, og det vil også fremgå, når vi så kommer med vores udspil. Men jeg må bare igen fastholde, at det her jo ikke er nogen særdisciplin, når vi ser på vores overordnede økonomiske politik. Når vi derfor ser på, hvordan vi får vækst i Danmark, er det afgørende naturligvis at få styr på de offentlige finanser, og at vi får nogle rammebetingelser, når vi ser på skat, og når vi ser på forskning og udvikling. Det jo det, der er altafgørende for Danmark som sådan. Men som jeg sagde, er der netop det her med, at når vi så kommer med et udspil, har vi selvfølgelig også fokus på arbejdspladser som sådan, naturligvis. Det ville da være underligt andet. Der er tale om et område her, der jo allerede er 12 pct. af Danmarks samlede vareeksport.